BDMS รูดเกือบ 3% ลือรายใหญ่ทิ้งหุ้นเกลี้ยงพอร์ต!
BDMS รูดเกือบ 3% ลือรายใหญ่ทิ้งหุ้นเกลี้ยงพอร์ต! ล่าสุดปิดตลาดภาคเช้าราคาอยู่ที่ 22.80บาท ลบ 0.70 บาท หรือ 2.98% สูงสุดที่ 23.50 บาท ต่ำสุดที่ 22.70 บาท มูลค่าซื้อขายที่ 2.10 พันล้านบาท
13 ก.ค. 2559

ผู้สื่อข่าวรายงานว่า ราคาหุ้นบริษัท กรุงเทพดุสิตเวชการ จำกัด (มหาชน) หรือ BDMS ปิดตลาดภาคเช้าราคาอยู่ที่ 22.80 บาท ลบ 0.70 บาท หรือ 2.98% สูงสุดที่ 23.50 บาท ต่ำสุดที่ 22.70 บาท มูลค่าซื้อขายที่ 2.10 พันล้านบาท ขณะที่ดัชนีตลาดหุ้นไทยโดยรวมบวก 0.39%

โดยราคาหุ้นปรับตัวลงแรงหลังมีกระแสข่าวลือว่า นักลงทุนรายใหญ่เทขายหุ้นออกเป็นจำนวนมาก อย่างไรก็ตามหากมีรายละเอียดเพิ่มเติมทาง “ข่าวหุ้นธุรกิจออนไลน์” จะรายงานให้ทราบในครั้งต่อไป
ขณะที่ผู้ถือหุ้นอันดับ 1-5 ของ BDMS มีดังนี้
(ภาพรวมข้อมูลผู้ถือหุ้น ณ วันที่ 01/04/2559)
ด้านเทคนิค บล.บัวหลวง ระบุในบทวิเคราะห์ (13 ก.ค.) แนะนำขาย BDMS โดยประเมินความเสี่ยงจากราคาหุ้นปัจจุบันปิดต่ำทดสอบแนวรับสำคัญ 23.4 กรณีหลุดอาจส่งผลให้โครงสร้างเปลี่ยนเป็นลง โดยเกิดสัญญาณเตือน RSI โมเมนตัมหุ้นลดต่ำลง